
ΤΕΥΧΟΣ ΔΕΥΤΕΡΟ 


Αρ 


. Φύλλου 351 


ΑΠΟΦΑΣΕΙΣ 

Αριθμ. ΥΠΠΟΑ/ΓΔΔΥΗΔ/ΔΔΑΑΔ/ 
ΤΥΕΦΤΠ/42269/3638/ 3476/196 

Συγκρότηση, λειτουργία και αρμοδιότητες Επι¬ 
τροπής για τη Γνωστοποίηση Διαδικτυακής Προ¬ 
σβολής Δικαιωμάτων Πνευματικής Ιδιοκτησίας 
και Συγγενικών Δικαιωμάτων και καθορισμός τέ¬ 
λους εξέτασης αίτησης σύμφωνα με το άρθρο 
66Ε ν. 2121/1993 «Κυρώσεις για προσβολές δι¬ 
καιωμάτων πνευματικής ιδιοκτησίας και συγγενι¬ 
κών δικαιωμάτων στο διαδίκτυο», όπως προστέ¬ 
θηκε με το άρθρο 52 παρ. 1 ν. 4481/2017 (ΦΕΚΑ' 
100/20.7.2017) 

Η ΥΠΟΥΡΓΟΣ 

ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις: 

α. Του π.δ/τος 63/2005 (ΦΕΚ 98/Α') «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα». 

β.Του π.δ/τος 70/2015 (ΦΕΚ 114/Α') «Ανασύσταση των 
Υπουργείων Πολιτισμού και Αθλητισμού, Υποδομών, Με¬ 
ταφορών....... 

γ. Του π.δ/τος 125/2016 (ΦΕΚ 210/Α/5.11.2016) «Διο¬ 
ρισμός Υπουργών, Αναπληρωτών Υπουργών και Υφυ¬ 
πουργών». 

δ. Του π.δ/τος 104/2014 (ΦΕΚ 171 /Α/28.08.2014) «Ορ¬ 
γανισμός Υπουργείου Πολιτισμού και Αθλητισμού». 

ε.Του π.δ/τος 311/1994 (ΦΕΚ 165/Α * 1 * 3 4 ) «Καταστατικό του 
Οργανισμού Πνευματικής Ιδιοκτησίας». 

στ. Του άρθρου 66Ε ν. 2121/1993 «Κυρώσεις για προ¬ 
σβολές δικαιωμάτων πνευματικής ιδιοκτησίας και συγγε¬ 
νικών δικαιωμάτων στο διαδίκτυο», όπως προστέθηκε με 
το άρθρο 52 παρ. 1 ν. 4481/2017 (ΦΕΚ 100/Α/20.07.2017), 
ιδίως της παραγράφου 3. 

3. Το αρ. 32096/18.1.2018 έγγραφο του Οργανισμού 
Πνευματικής Ιδιοκτησίας σχετικά με τη συγκρότηση, λει¬ 
τουργία και αρμοδιότητες της ως άνω Επιτροπής. 

4. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολο¬ 
γισμού του Κράτους, αποφασίζουμε: 


Τα ακόλουθα σχετικά με τη συγκρότηση, τη λειτουργία 
και τις αρμοδιότητες της Επιτροπής για τη Γνωστοποίηση 
Διαδικτυακής Προσβολής Δικαιωμάτων Πνευματικής 
ιδιοκτησίας και Συγγενικών Δικαιωμάτων, όπως αυτή 
προβλέπεται στο α. 66Ε ν. 2121/1993, η οποία εφεξής 
για λόγους συντομίας θα αναφέρεται ως Επιτροπή για 
τη Διαδικτυακή Προσβολή Πνευματικής Ιδιοκτησίας 
(ΕΔΠΠΙ) και καθορίζουμε το τέλος εξέτασης της αίτησης 
σύμφωνα με την παρ. 3 του άρθρου 66Ε ν. 2121/1993. 

ΚΕΦΑΛΑΙΟ Α' 

ΑΡΜΟΔΙΟΤΗΤΕΣ - ΣΥΓΚΡΟΤΗΣΗ - ΛΕΙΤΟΥΡΓΙΑ 

Άρθρο 1 

Αρμοδιότητες 

1. Έδρα της ΕΔΠΠΙ είναι η έδρα του Οργανισμού Πνευ¬ 
ματικής Ιδιοκτησίας (ΟΠΙ). 

2. Η ΕΔΠΠΙ αποφασίζει και ενεργεί για θέματα που υπά¬ 
γονται στην αρμοδιότητα της σύμφωνα με το άρθρο 66Ε 
ν. 2121/1993 και την παρούσα. 

Άρθρο 2 

Συγκρότηση και λειτουργία 

1. Η ΕΔΠΠΙ αποτελείται από τρία (3) μέλη σύμφω¬ 
να με τα προβλεπόμενα στην παρ. 2 του άρθρου 66Ε 
ν. 2121/1993. 

2. Τα μέλη της ΕΔΠΠΙ σε περίπτωση απουσίας ή κω¬ 
λύματος αναπληρώνονται από τους αναπληρωτές τους, 
όπως ορίζονται με την απόφαση ορισμού τους. 

3. Αν κάποιο από τα μέλη της ΕΔΠΠΙ εκλείψει ή απο¬ 
χωρήσει για οποιονδήποτε λόγο, η Επιτροπή δεν μπορεί 
να λειτουργήσει. 

4. Ο Πρόεδρος της ΕΔΠΠΙ την εκπροσωπεί δικαστικά 
και εξώδικα. Ο Πρόεδρος έχει την ευθύνη και τη γενική 
εποπτεία της λειτουργίας της ΕΔΠΠΙ, συγκαλεί και προ¬ 
εδρεύει των συνεδριάσεων, σύμφωνα με όσα ορίζονται 
παρακάτω, διευθύνει τις εργασίες και φροντίζει για την 
εφαρμογή του νόμου και της παρούσας, καθώς και για 
την εκτέλεση των αποφάσεων που λαμβάνονται. 

5. Η ΕΔΠΠΙ συνεπικουρείται στη λειτουργία της από 
το προσωπικό του ΟΠΙ, το οποίο διατίθεται ύστερα από 
απόφαση του Διευθυντή του ΟΠΙ. 

Άρθρο 3 

Σύνθεση και Συνεδριάσεις 

1. Η ΕΔΠΠΙ ασκεί τα καθήκοντά της, συνεδριάζει και 

λαμβάνει αποφάσεις νόμιμα όταν βρίσκεται σε πλήρη 
απαρτία. Για την ύπαρξη απαρτίας απαιτείται η παρουσία 
και των τριών (3) μελών (τακτικών ή αναπληρωματικών). 
Η απαρτία πρέπει να υπάρχει σε όλη τη διάρκεια της 
συνεδρίασης. Αν κατά την πρώτη συνεδρίαση διαπι¬ 
στωθεί έλλειψη απαρτίας, το όργανο καλείται εκ νέου 
σε συνεδρίαση, η οποία πραγματοποιείται το νωρίτερο 
εντός είκοσι τέσσερις (24) ωρών από την πρώτη και με 
την ίδια ημερήσια διάταξη. 

2. Ο Πρόεδρος καθορίζει την ημέρα και την ώρα των 
συνεδριάσεων και καλεί τα μέλη να συμμετέχουν. Οι συ¬ 
νεδριάσεις πραγματοποιούνται στην έδρα της ΕΔΠΠΙ, 
εκτός αν αναφέρεται διαφορετικά στην πρόσκληση, 
κατά τις εργάσιμες μέρες και ώρες. Η πρόσκληση, η 
οποία περιλαμβάνει την ημερήσια διάταξη, γνωστοποι¬ 
είται από τον γραμματέα στα μέλη της ΕΔΠΠΙ τουλάχι¬ 
στον σαράντα οκτώ (48) ώρες πριν από τη συνεδρίαση. 
Η πρόσκληση μπορεί να γίνει με τηλεομοιοτυπία ή με 
ηλεκτρονικό ταχυδρομείο. Σε περίπτωση κατεπείγοντος, 
η παραπάνω προθεσμία μπορεί να συντμηθεί σε είκοσι 
τέσσερις (24) ώρες με αιτιολόγηση στην πρόσκληση των 
λόγων του κατεπείγοντος. Πρόσκληση των μελών της 
ΕΔΠΠΙ δεν απαιτείται όταν οι συνεδριάσεις γίνονται σε 
ημερομηνίες τακτές, που ορίζονται με απόφασή της, η 
οποία και γνωστοποιείται στα μέλη της. 

3. Την ευθύνη της ημερήσιας διάταξης έχει ο Πρόε¬ 
δρος. Αντικείμενο της συνεδρίασης είναι μόνο τα θέμα¬ 
τα που περιλαμβάνονται στην ημερήσια διάταξη. Κατ' 
εξαίρεση μπορούν να συζητηθούν και θέματα που δεν 
περιλαμβάνονται στην ημερήσια διάταξη, αν όλα τα 
μέλη συμφωνούν για τη συζήτησή τους. 

4. Οι συνεδριάσεις είναι μυστικές. Η κατά τη συζήτη¬ 
ση παρουσία άλλων προσώπων, πλην των μελών, δεν 
επιτρέπεται. Η ΕΔΠΠΙ, όμως, μπορεί να καλέσει προς πα¬ 
ροχή πληροφοριών ή προσαγωγή στοιχείων ή ακρόαση 
προς έκθεση των απόψεών τους, υπηρεσιακά ή άλλα 
πρόσωπα, τα οποία μετά την ακρόαση τους αποχωρούν. 

5. Για τη συγκρότηση, τη σύνθεση, τις συνεδριάσεις, 
τη λειτουργία και τις αποφάσεις της ΕΔΠΠΙ εφαρμόζο¬ 
νται κατά τα λοιπά οι διατάξεις του Κώδικα Διοικητικής 
Διαδικασίας. 

Άρθρο 4 

Αίτηση άρσης της προσβολής 

1. Η ειδικά προδιατυπωμένη αίτηση της παρ. 4 του 
άρθρου 66Ε ν. 2121/1993 διαμορφώνεται από τον ΟΠΙ, 
ο οποίος την τροποποιεί κατόπιν αιτιολογημένου αιτή¬ 
ματος της ΕΔΠΠΙ. 

2. Προϋποθέσεις για την εξέταση της αίτησης είναι 
α) η αυτοπρόσωπη ή ηλεκτρονική υποβολή τής ειδικά 
προδιατυπωμένης αίτησης τής παρ. 4 του άρθρου 66Ε 
ν. 2121/1993 μαζί με τα έγγραφα που αναφέρονται σε 
αυτήν και β) η καταβολή του προβλεπόμενου στο άρθρο 
11 τέλους. 

3. Προϋποθέσεις του παραδεκτού της αίτησης συνι- 
στούν: α) η τήρηση τυχόν αντίστοιχης διαδικασίας που 
προβλέπεται από τον πάροχο και η μη τελεσφόρηση 
της εντός εύλογου χρόνου ή διαφορετικά η υποβολή 
υπεύθυνης δήλωσης από τον αιτούντα για τη μη ύπαρξη 


σχετικής διαδικασίας και β) η δήλωση μη ύπαρξης εκκρε¬ 
μοδικίας ή οριστικής απόφασης επί της ίδιας διαφοράς. 

4. Στο πλαίσιο της υποβολής συμπληρωματικών της 
αίτησης στοιχείων δύναται να προσκομιστεί από τον αι- 
τούντα τυχόν απόφαση δικαστικής ή διοικητικής αρχής 
άλλου κράτους μέλους της ΕΕ που διατάσσει την απομά¬ 
κρυνση του ιδίου περιεχομένου ή τη διακοπή πρόσβα¬ 
σης σε αυτό στη συγκεκριμένη ιστοσελίδα, καθώς και 
οποιοδήποτε άλλο στοιχείο αιτηθεί η ΕΔΠΠΙ. 

Άρθρο 5 
Αποφάσεις 

1. Οι αποφάσεις της ΕΔΠΠΙ λαμβάνονται με απόλυτη 
πλειοψηφία. 

2. Η ψηφοφορία είναι φανερή. Η διάσκεψη για την έκ¬ 
δοση απόφασης είναι μυστική και το αποτέλεσμά της 
είναι απόρρητο μέχρι την καταγραφή τής απόφασης στα 
πρακτικά από τον γραμματέα. 

3. Για τις συνεδριάσεις της ΕΔΠΠΙ συντάσσονται πρα¬ 
κτικά, στα οποία μνημονεύονται, ιδίως, τα ονοματεπώνυ¬ 
μα και η ιδιότητα των παριστάμενων μελών, ο τόπος και ο 
χρόνος της συνεδρίασης, τα θέματα που συζητήθηκαν με 
συνοπτική αλλά περιεκτική αναφορά στο περιεχόμενό 
τους, η μορφή και τα αποτελέσματα της ψηφοφορίας 
και οι αποφάσεις που λήφθηκαν. 

4. Στα πρακτικά καταχωρίζεται ονομαστικά η γνώμη 
του μέλους που μειοψήφησε. 

5. Οι αποφάσεις απομάκρυνσης περιεχομένου ή δια¬ 
κοπής πρόσβασης σε αυτό μπορούν να δημοσιεύονται 
στην ιστοσελίδα του ΟΠΙ, εφόσον το κρίνει η ΕΔΠΠΙ. 

Άρθρο 6 
Πρακτικά 

Ο γραμματέας ή ο αναπληρωτής του τηρεί τα πρακτικά 
των συνεδριάσεων, τα οποία υπογράφονται από τα μέλη 
της ΕΔΠΠΙ. 

Άρθρο 7 
Κοινοποιήσεις 

1. Οι γνωστοποιήσεις και οι ενημερώσεις που προ- 
βλέπονται στο άρθρο 66Ε ν. 2121 /1993 κοινοποιούνται 
στα εμπλεκόμενα μέρη με κάθε πρόσφορο τρόπο, συ¬ 
μπεριλαμβανομένου του μηνύματος ηλεκτρονικού τα¬ 
χυδρομείου. 

2. Η κοινοποίηση των αποφάσεων της ΕΔΠΠΙ με τις 
οποίες καλούνται οι αποδέκτες της γνωστοποίησης να 
απομακρύνουν περιεχόμενο που προσβάλλει δικαίω¬ 
μα πνευματικής ιδιοκτησίας ή συγγενικό δικαίωμα ή να 
διακόψουν την πρόσβαση σε αυτό πραγματοποιείται: 

α) με μήνυμα ηλεκτρονικού ταχυδρομείου σύμφωνα 
με τις οικείες διατάξεις του ν. 3979/2011 ή 

β) με αποστολή συστημένης επιστολής στην ταχυδρο¬ 
μική διεύθυνση κατοικίας ή επαγγελματικής εγκατάστα¬ 
σής τους ή 

γ) με επίδοση κατά τις διατάξεις του Κώδικα Διοικητι¬ 
κής Δικονομίας. 

3. Απόφαση που αποστέλλεται με συστημένη επιστολή 
θεωρείται ότι έχει νομίμως κοινοποιηθεί μετά την πα¬ 
ρέλευση δέκα (10) ημερών από την ημέρα αποστολής, 

εάν η ταχυδρομική διεύθυνση του παραλήπτη βρίσκεται 
στην Ελλάδα. Σε περίπτωση που η ταχυδρομική διεύθυν¬ 
ση είναι εκτός Ελλάδας, η πράξη θεωρείται ότι έχει κοινο¬ 
ποιηθεί νομίμως μετά την παρέλευση είκοσι (20) ημερών 
από την ημέρα αποστολής της συστημένης επιστολής. 

4. Στις περιπτώσεις της ηλεκτρονικής κοινοποίησης, 
σύμφωνα με τα οριζόμενα στην περ. α' της παρ. 2, η 
πράξη θεωρείται ότι έχει νομίμως κοινοποιηθεί μετά 
την παρέλευση πέντε (5) ημερών από την ηλεκτρονική 
ειδοποίηση στη διεύθυνση ηλεκτρονικού ταχυδρομείου 
του παραβάτη, εφόσον δεν προκύπτει προγενέστερος 
χρόνος παραλαβής της. 

Άρθρο 8 

Απόφαση ΕΔΠΠΙ 

Στην περίπτωση που η ΕΔΠΠΙ διαπιστώσει ότι προ¬ 
σβάλλεται δικαίωμα πνευματικής ιδιοκτησίας ή συγγε¬ 
νικό δικαίωμα σύμφωνα με τα οριζόμενα στο άρθρο 66Ε 
ν. 2121/1993 και την παρούσα τάσσει προθεσμία σα¬ 
ράντα οκτώ (48) ωρών για την απομάκρυνση του πε¬ 
ριεχομένου ή για τη διακοπή πρόσβασης σε αυτό. Με 
την απόφαση αυτή απειλείται επιβολή προστίμου ύψους 
πεντακοσίων (500) έως χιλίων (1.000) ευρώ για κάθε ημέ¬ 
ρα μη συμμόρφωσης από την κοινοποίησή της στους 
παραβάτες. Το πρόστιμο επιβάλλεται με νέα απόφαση 
της ΕΔΠΠΙ σύμφωνα μετά οριζόμενα στην κοινή υπουρ¬ 
γική απόφαση της παρ. 7 του άρθρου 66Ε ν. 2121/1993. 
Μεταξύ των κριτηρίων που λαμβάνονται υπόψη από 
την ΕΔΠΠΙ για τον καθορισμό του ύψους του προστίμου 
είναι η βαρύτητα της προσβολής, ιδίως λόγω ύπαρξης 
μεγάλου αριθμού έργων ή αντικειμένων προστασίας, η 
διάρκεια και η επανάληψή της. 

Άρθρο 9 

Απομάκρυνση περιεχομένου 

Η απομάκρυνση του περιεχομένου που προστατεύ¬ 
εται με δικαίωμα πνευματικής ιδιοκτησίας ή συγγενικό 
δικαίωμα από τους αποδέκτες τής γνωστοποίησης της 
περ. β' της παρ. 5 του άρθρου 66Ε ν. 2121 /1993 πρέπει 
να είναι μόνιμη, εκτός αν στο μεταξύ ληφθεί άδεια από 
τους δικαιούχους. 

Άρθρο 10 

Διακοπή πρόσβασης 

1. Σε περιπτώσεις προσβολών μεγάλης κλίμακας ή σε 
περιπτώσεις που το περιεχόμενο, φιλοξενείται σε δια- 
κομιστή εκτός της ελληνικής επικράτειας η ΕΔΠΠΙ καλεί 
τους αποδέκτες της γνωστοποίησης να διακόψουν την 
πρόσβαση σε αυτό με τον πιο πρόσφορο και αποτελε¬ 
σματικό τεχνικά τρόπο. Η διακοπή πρόσβασης αφορά 
στο περιεχόμενο που περιγράφεται στην αίτηση, είτε 
αυτό γίνεται προσβάσιμο μέσω ιστοσελίδων ή με άλλους 
τρόπους, όπως με ρευμάτωση δεδομένων συνεχούς 
ροής (ςώΐΒ ϊΙτθΒΐηίης). 

2. Ένδειξη προσβολών μεγάλης κλίμακας είναι, ιδίως, η 
προσβολή μεγάλου αριθμού έργων ή αντικειμένων προ¬ 
στασίας που προστατεύονται με δικαίωμα πνευματικής 
ιδιοκτησίας ή συγγενικό δικαίωμα αντίστοιχα. 


3. Η ΕΔΠΠΙ καθορίζει τη διάρκεια διακοπής πρόσβασης 
στο περιεχόμενο, η οποία για την περίπτωση των διευ¬ 
θύνσεων διαδικτυακού πρωτοκόλλου μπορεί να είναι 
μέχρι έξι (6) μήνες, ενώ για την περίπτωση των ονομάτων 
τομέων (άοιτίΒίη πβιτιθϊ), συμπεριλαμβανομένων των 
ονομάτων υποτομέων (5υόάοηη3ίη5), δεν μπορεί να είναι 
μικρότερη των τριών (3) ετών. 

4. Η ΕΔΠΠΙ επιπρόσθετα μπορεί να ζητά από τους πα- 
ρόχους να κατευθύνουν τους συνδρομητές τους που 
προσπαθούν να αποκτήσουν πρόσβαση σε ιστοσελίδα, 
στην οποία η πρόσβαση έχει διακοπεί, σε οθόνη με μή¬ 
νυμα που να τους πληροφορεί για τους λόγους διακοπής 
της πρόσβασης καινά τους ενημερώνει για ιστοσελίδες 
με νόμιμο περιεχόμενο. 

ΚΕΦΑΛΑΙΟ Β' 

ΤΕΛΟΣ ΕΞΕΤΑΣΗΣ ΑΙΤΗΣΗΣ 

Άρθρο 11 

Τέλος εξέτασης αίτησης 

1. Το ύψος του τέλους εξέτασης της αίτησης που θα 
πρέπει να καταβληθεί μαζί με την υποβολή της αίτησης 
τής παρ. 4 του άρθρου 66Ε ν. 2121/1993 ανέρχεται στα 
300 ευρώ, εφόσον η αίτηση περιλαμβάνει ένα όνομα 
τομέα. Στην περίπτωση που η αίτηση περιλαμβάνει από 
δύο (2) έως πέντε (5) ονόματα τομέων, το ύψος ανέρχεται 
στα 500 ευρώ, από έξι (6) έως δέκα (10) ονόματα τομέ¬ 
ων στα 700 ευρώ και από έντεκα (11) έως πενήντα (50) 
ονόματα τομέων στα 1.000 ευρώ. Στην περίπτωση που 
η αίτηση αφορά σε διακοπή πρόσβασης σε διευθύνσεις 
διαδικτυακού πρωτοκόλλου, οι οποίες χρησιμοποιούνται 
για τη μετάδοση περιεχομένου με ρευμάτωση δεδομέ¬ 
νων συνεχούς ροής, το ύψος του τέλους εξέτασης της 
αίτησης ανέρχεται στα 1.000 ευρώ. Κάθε τέτοια αίτηση 
δεν μπορεί να αφορά σε περισσότερες από πενήντα (50) 
διευθύνσεις διαδικτυακού πρωτοκόλλου. 

2. Το τέλος εξέτασης της αίτησης, επιπλέον του οφειλό- 
μενου ΦΠΑ, κατατίθεται στην Εθνική Τράπεζα (κωδικός 
5\Λ/ΙΡΤ(ΒΙ(Ι) ΕΤΗΝΟΚΑΑ), σε πίστωση του λογαριασμού 
του ΟΠΙ με ΙΒΑΝ ΟΚ8101101510000015129605323. 
Αντίγραφο της απόδειξης της κατάθεσης, με τα πλήρη 
στοιχεία του αιτούντος υποβάλλεται στο Λογιστήριο του 
ΟΠΙ.Το τέλος αποτελεί τυπική προϋπόθεση έναρξης της 
διαδικασίας και ως εκ τούτου, το καταβληθέν τέλος δεν 
επιστρέφεται σε καμία περίπτωση, συμπεριλαμβανο- 
μένης της περίπτωσης θέσης της υπόθεσης στο αρχείο. 

Άρθρο 12 

Έναρξη ισχύος 

Η ισχύςτης παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιανουάριου 2018 

Η Υπουργός 

ΛΥΔΙΑ ΚΟΝΙΟΡΔΟΥ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'351/07.02.2018 


=τ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























